John Kitzhaber
John Kitzhaber američki je političar, poznat po tome što je bio 37. guverner američke savezne države Oregon. Prethodno je u jednom mandatu također bio na položaju guvernera Oregona kao 35. po redu, te je prva osoba koja je izabrana na neku izvršnu funkciju tri puta nakon što je ponovo izabran 2010. na treći neuzastopni mandat. Prije nego što je počeo političku karijeru u Oregonu, bio je fizijatar. Kitzhaberova politička karijera počela je nakon što je izabran u Zastupnički dom Oregona da bi u Senatu Oregona ostao 12 godina, od čega je osam godina bio predsjednik Senata. Kandidirao se na guvernerskim izborima 1994. te uvjerljivo pobijedio. Na sljedećim guvernerskim izborima 1998. ponovo je izabran većinom glasova. Nakon što je završio svoj drugi mandat na mjestu guvernera, Kitzhaber se vratio medicini i zalagao za poboljšanje javnog zdravstva. Ponovo se kandidirao 2010. za treći mandat na mjestu guvernera, te tijesno pobijedio republikanskog protivkandidata, bivšeg NBA igrača Chrisa Dudleyja. Dana 13. februara 2015, suočen s kriminalističkom istragom, objavio je namjeru da podnese ostavku, efektivno od 18. februara 2015. Na mjestu guvernera naslijedila ga je Kate Brown. Da je na mjestu guvernera ostao puni mandat, postao bi guverner s drugim najdužim stažem u historiji SAD-a.